b'\n_START_ARTICLE_\nKodrlajsasti piton\n_START_SECTION_\nVsebina\n_START_PARAGRAPH_\nV romanu se vzporedno dogajata zgodbi dveh glavnih junakov, Jana in Maksa. V obeh zgodba, pa se delno skriva Markovo \xc5\xbeivljenje. Nekega poletja v \xc4\x8dasu po\xc4\x8ditnic, se skupina najstnikov prvi\xc4\x8d sre\xc4\x8da z drogo, misle\xc4\x8d, da ne bodo nikoli zapadli v svet odvisnosti, vendar temu ni tako. Njihova odvisnost jih hitro privede do slab\xc5\xa1ih \xc5\xa1olskih ocen, odtujijo se od oklice in v svoji \xc5\xbeivljenjski bitki, da dobijo novo dozo heroina so pripravljeni zaiti v la\xc5\xbei krajo, kriminal, prostitucijo, \xc5\xa1tevilni med njimi pa se sre\xc4\x8dajo tudi s prezgodnjo smrtjo._NEWLINE_Posebno pozornost daje knjiga Markovi mami. Markova mama, Brigita Je\xc5\xa1e nastopa kot osrednja junakinja, saj je oba svoja otroka re\xc5\xa1ila iz pekla heroina. V delu je tudi opisano kako je sama ugotovila, da sta oba njena otroka odvisna._NEWLINE_Zgodba se odvija v Kranju in lahko bi rekli, da gre za nekak\xc5\xa1no slovensko razli\xc4\x8dico Mi, otroci s postaje Zoo. Roman nam brez olep\xc5\xa1av razkrije sredi\xc5\xa1\xc4\x8de dogajanja na narkomanski sceni. Zgodba se bralca dotakne na \xc4\x8dustveni ravni, tako, da ima zagotovo mo\xc4\x8dnej\xc5\xa1i vpliv kot katerakoli strokovna knjiga. Ta knjiga lahko pomaga star\xc5\xa1em in otrokom, ki \xc5\xa1e nimajo te\xc5\xbeav z mamili in pa tistim, ki \xc5\xbee imajo te\xc5\xbeave. Za knjigo je Markova mama prispevala tudi dru\xc5\xbeinske fotografije in tako svojo dru\xc5\xbeino \xc5\xa1e bolj izpostavila, vendar vse to le z enim namenom, da pomaga drugim ljudem, ki so zapadli v svet odvisnosti.'